Document ID: 32002R1366

Title and Content:
Κανονισμός (ΕΚ) αριθ. 1366/2002 της Επιτροπής της 26ης Ιουλίου 2002 για την τροποποίηση του κανονισμού (ΕΚ) αριθ. 1557/2001 που προβλέπει τους κανόνες εφαρμογής του κανονισμού (ΕΚ) αριθ. 814/2000 του Συμβουλίου περί δράσεων ενημέρωσης στον τομέα της κοινής γεωργικής πολιτικής Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 814/2000 του Συμβουλίου, της 17ης Απριλίου 2000, περί δράσεων ενημέρωσης στον τομέα της κοινής γεωργικής πολιτικής(1), και ιδίως το άρθρο 9, Εκτιμώντας τα ακόλουθα: (1) Ο κανονισμός (ΕΚ) αριθ. 1557/2001 της Επιτροπής(2) προβλέπει την πρόσκληση υποβολής προτάσεων προκειμένου να δοθεί η ευρύτερη δυνατή δημοσιότητα στις δυνατότητες επιδότησης που προβλέπει ο κανονισμός (ΕΚ) αριθ. 814/2000 και να επιλέγονται οι καλύτερες δράσεις. Η πρόσκληση αυτή θα πρέπει να δημοσιεύεται κάθε χρόνο μέχρι τις 31 Ιουλίου το αργότερο. Για λόγους καλής διοικητικής διαχείρισης κρίνεται σκόπιμο να παραταθεί κατά τρεις μήνες αυτή η προθεσμία. (2) Κατά συνέπεια θα πρέπει να τροποποιηθεί αναλόγως ο κανονισμός (ΕΚ) αριθ. 1557/2001. (3) Τα μέτρα που προβλέπονται από τον παρόντα κανονισμό είναι σύμφωνα με τη γνώμη της επιτροπής ΕΓΤΠΕ, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο άρθρο 2 του κανονισμού (ΕΚ) αριθ. 1557/2001, η ημερομηνία "31 Ιουλίου" αντικαθίσταται από την ημερομηνία "31 Οκτωβρίου". Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 26 Ιουλίου 2002.

Classification Labels:
322
321
1474
1469
1466
574

Label Descriptions:
{"322": "Διαχείριση", "321": "ΕΠΙΧΕΙΡΗΣΕΙΣ ΚΑΙ ΑΝΤΑΓΩΝΙΣΜΟΣ", "1474": "Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)", "1469": "Υπουργείο Γεωργίας", "1466": "Γεωργική νομοθεσία", "574": "ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ"}

EuroVoc IDs (Original): 1005
1422
1154
2152
2443

EuroVoc IDs (Expanded): 1005
1422
1154
2152
2443

Dataset Source: meu

Split: train